KUNINGRIIGI TUUL
Tere tulemast taas saatesarja Kuningriigi tuul.
Iisraeli riik sai tänavu kevadel 70-aastaseks.
Tänases saates vaatame,
kuidas rahvad tunnistasid ja tunnustasid sellega seoses
täiesti uuel moel Jeruusalemma ja juutide staatust rahvaste seas
ning kuidas juutide suhtumine kristlastesse radikaalselt muutus.
Iisraellased alustasid 70. juubelipidu
juudi kalendri järgi juba aprilli keskel.
Rahvad ühinesid peoga kuu hiljem, mai keskel,
Iisraeli Iseseisvuspäeval gregoriaani kalendri järgi.
Jeruusalemmas toimus siis samal ajal
kaks pretsedenditut üritust.
Esimene neist oli USA saatkonna avamispidu
ja teine läbi Jeruusalemma kulgenud suur Rahvaste Marss.
Mõlema puhul ühine
oli täiesti uuel tasemel side kristlaste ja juutide vahel
ning tugev tundmus uue ajastu algamise kohta.
Austatud külalised ja kallid sõbrad,
Tammy ja mina tervitame teid USA saatkonna avamisel
ja pühitsemisel Jeruusalemmas, Iisraelis.
Succat Halleli palvekoja juht Rick Ridings
on jälginud hoolega saatkondade kolimisega seotud eestpalvet.
Guatemala kolis saatkonna Jeruusalemma
kaks päeva pärast USA saatkonda,
ja Paraguay nädal hiljem.
Saatkondade kolimine Jeruusalemma pole poliitiline käik.
See on vaimne käik.
Saatkonna kolimine Jeruusalemma
pole poliitiliselt korrektne üheski riigis.
Usun, et kui eestpalvetajad palvetavad,
hakkavad nende maade valitsused muutuma ja pöörduma.
Mul on sidemed mõnede isikutega Guatemala presidendi ringkonnast.
Nemad kuulutasid teise riigina, et kolivad oma saatkonna siia.
Palve ja piibliuurimise ajal oli ta hakanud mõistma,
kui tähtis oli tema riigi jaoks saatkonna kolimine Jeruusalemma.
Midagi on muutumas. Tuleb mõista, et see on Jumala töö.
Ka esimesena Jeruusalemma kolinud USA suursaatkonna sissepühitsemine
oli nii vaimne üritus,
et maailma meedial oli seda raske mõista.
Kuigi USA Iisraeli suursaadik David Friedman on ise juut,
oli ta palunud avamist alustama
lisaks USA Chabadi liikumise rabile Zalman Wolowikile
ka president Trumpi evangeelsesse nõukokku kuuluva
pastor Robert Jeffressi.
Taevane Isa,
tuleme Sinu ette kui Aabrahami, Iisaki ja Jaakobi Jumala ette.
Aitäh, et oled toonud meid
selle olulise sündmuseni oma rahva elus ja maailma ajaloos.
4000 aasta eest ütlesid oma sulasele Aabrahamile,
et teed temast suure rahva,
kelle kaudu saab õnnistatud kogu maailm.
Nüüd näeme tagasi vaadates, kuidas Iisrael on olnud õnnistuseks
innovatsioonidega meditsiinis, tehnoloogias ja energiasfääris.
Eelkõige on Iisrael õnnistanud maailma,
juhatades meid Sinu, ainsa tõelise Jumala juurde,
prohvetite sõnumite, Pühakirja ja Messia kaudu.
Täname Sind täna, et oled võimsalt kaitsnud seda rahvast
kõigi eest, kes on püüdnud teda hävitada.
Oled kutsunud seda Iisraeli rahvast oma silmateraks.
Oleme tänulikud ka siis,
kui mõtleme 70 aasta tagustele sündmustele,
kui teostasid tuhandete aastate vanused prohveteeringud
ja kogusid oma rahva taas siia tõotatud maale.
Tahame tänada Sind eriti täna
peaminister Benjamin Netanyahu vapra juhtimise eest
ja otsustavuse eest teha mis tahes hinnaga kõik oma rahva kaitsmiseks.
Täname ka meie suursaadiku David Friedmani tõhusa töö eest.
Ta esindab USA poliitikat väga efektiivselt,
nii et toetame alati oma ustavaimat liitlast ja sõpra Lähis-Idas.
Ja nüüd, Isa, kui pühitseme seda saatkonda Jeruusalemmas,
linnas, mille Sina seadsid 3000 aasta eest Iisraeli pealinnaks,
tahame tänada Sind
meie suurepärase presidendi Donald J. Trumpi juhirolli eest.
Ilma president Trumpi julguse ja otsustavuseta poleks me täna siin.
Usun, Isa, et kõnelen kõigi nimel, kui ütlen, et täname Sind iga päev,
et oled andnud meile presidendi,
kes seisab julgelt ajaloo õigel pool
ja eelkõige joondub Sinuga, mis puudutab Iisraeli.
Tahame täna palvetada psalmisti sõnadega 3000 aasta tagant.
"Paluge rahu Jeruusalemmale!
Käigu hästi nende käsi, kes sind armastavad!
Rahu olgu su müüride vahel, hea käekäik su kuninglikes kodades!"
Palume seda meie Issanda, Rahuvürsti Jeesuse nimel ja vaimus.
Iisraeli peaminister Benjamin Netanyahu
tänas oma kõne algul kõiki,
kes olid palvetanud saatkonna kolimise eest.
Ka Iisraeli juhtidele tundus selge olevat,
et saatkonna kolimise ja selle graafiku taga
oli Iisraeli Jumal, ning seda oli kuulda ka peokõnes.
Jeruusalemmas läbis Aabraham usueksami
ja sai õiguse saada meie rahva isaks.
Jeruuslemma rajas kuningas Taavet 3000 aasta eest meie pealinna.
Jeruusalemma ehitas kuningas Saalomon sajandeid seisnud templi.
Jeruusalemmas taastasid Baabülonist naasnud juudid templi.
Seegi seisis sajandeid.
Jeruusalemmas pühitsesid makkabid templi uuesti
ja taastasid maal juudi rahva suveräänsuse.
Ja siin Jeruusalemmas, ca 2000 aastat hiljem,
ütlesid Iisraeli sõdurid kolm surematut sõna:
"Har ha'Bait be'yadeinu", "Templimägi on meie käes".
Nood sõnad tõstsid kogu rahva vaimu.
Oleme Jeruusalemmas, ja oleme siin, et jääda.
Tõde ja rahu on omavahel seotud.
Valedele ehitatud rahu puruneb Lähis-Ida reaalsuse karidel.
Rahu saab ehitada vaid tõele. Ja tõde on,
et Jeruusalemm on alati olnud
ja jääb alatiseks juudi rahva ja juudiriigi pealinnaks.
Tõde, rahu ja õiglus.
Nagu kohtunik Hanan Melcer võib siin tunnistada,
on meil tõde, rahu ja õiglus. Me usume neisse.
Prohvet Sakarja kuulutas rohkem kui 2500 aasta eest:
"Ko amar Adonai: shavti el Tsion ve'shachanti betoch Yerushalaim,
ve'nikre'a Yerushalaim ir ha'emet."
"Nõnda ütleb Issand: Pöördun tagasi Siionisse
ja elan Jeruusalemma keskel
Jeruusalemma nimetatakse siis tõe linnaks."
Levitagu selle saatkonna avamine siin linnas tõde laialt ja kaugele.
Edendagu tõde kestvat rahu Iisraeli ja kõigi meie naabrite vahel.
Jumal õnnistagu Ameerika Ühendriike,
ja Jeruusalemma, Iisraeli igavest, jagamatut pealinna!
Õnnistatud oled Sina, Issand, meie Jumal, universumi kuningas,
kes oled andnud meile elu, toetanud ja toonud meid sellesse hetke. Aitäh!
Halleluuja,
halleluu -
Halleluuja ...
Suur tänu!
Järgmine päev toimus Jeruusalemmas
sakslaste organiseeritud Rahvaste Marss.
Sellele eelnes 2-päevane konverents, kus tuhaded kristlased viielt mandrilt
parandasid sügavalt ja tõsiselt meelt kristlaskonna antisemitismist.
Jumal ütleb: "Mul on üks suund. Tahan algatada midagi rahvaste seas.
Aga minu südamel on esikohal Iisrael.
Te ei saa midagi, kui te enne Iisraeli ei õnnista.
Lohuta Iisraeli. Mine Iisraeli tänavaile
ja lohuta teda."
Kas suudate kujutleda, et osaleme
maailmaajaloo unikaalseimas prohvetlikus sündmuses?
Meil on viimane aeg õnnistada esmasündinut,
kes on seni saanud topeltportsjoni karistust.
Kuid see on nüüd möödas. See lõppes eile õhtul.
Täna on uue hooaja esimene päev.
Nüüd hakkab ta saama kahekordselt õnnistust, rikkust ja Jumala soosingut.
Ja see on ilmutus, mille Püha Vaim andis rahvastele.
Ta kinnitab prohvetliku ja apostelliku teenistuse rahvaste seas,
aga ütleb: "Te ei edene ega kasva,
enne kui joondute minu tööga Iisraelis ja Jeruusalemmas."
Aitäh, et tõite meid siia.
Just see on hetk, Jumala määratud aeg kairos.
Konverentsil öeldi ajalooliselt lahti
2000 aastat kestnud kristlaskonna antisemitismist.
Oleme tulnud austama juudi rahvast ja Iisraeli.
Kristlastena tunnistame ka oma kuritegusid juudi rahva vastu.
Täielikus vastuolus Piibli sõnumiga
distantseerisid algkoguduse mõjukaimad kirikuisad end
juudi rahvast juba 2. sajandil AD.
Nad õhutasid antisemitismi ja juutide vihkamist,
mis on pärast 70. a AD tänaseks tapnud üle 30 miljoni juudi.
Meie, kristlased kõigist kirikuist ja denominatsioonidest ja maadest
kanname seda kurja juurt, mis on omane meile kõigile.
Antijudaismi ja juudivihkamise seemet näeb paljude kristlaste südames
endiselt ükskõiksusena, sisemise distantsina
või seesmise reserveeritusena juudi rahva või Iisraeli vastu.
Seepärast alandame end ja parandame meelt
Jumala ja juudi rahva ees oma süüst kristlastena
ning palume kogu südamest andeks.
Kuulutame, et ei vaata enam põlastavalt ülevalt alla ükskõiksuses
või uhkuses Jumala lepingule juutide ja Iisraelimaaga.
Tahame seda alandlikult austada, armastada ja respekteerida
ning saada juhiseid,
sest Siionist lähtub seadus ja Jeruusalemmast Issanda sõna.
Täna väljendame kollektiivselt oma solidaarsust, lugupidamist,
tänu ning sõprust ja armastust juudi rahva ja Iisraelimaa suhtes.
Usume, et Iisraelist lähtub õnnistus rahvastele.
Seepärast kuulutame: Tõuse ja ole valguseks!
Ühendage oma hääled antisemitismi ja juudiviha vastu.
Seiske Iisraeli kõrval sõpruses ja olge ühiselt valguseks.
Elagu Iisrael! Iisraeli rahvas elab!
Sõnad 'imeline', 'ülevoolav' ja 'auline'
tunduvad nii väikeseina, võrreldes armastusega,
mida iisraellased praegu siin Jeruusalemmas saavad.
Aitäh, Jumal, selle privileegi eest
elada tänasel päeval, kus saame tunda nende inimeste armastust.
Maailma kauneim vaatepilt on inimesed,
kes käituvad inimlikult inimestena, kes on Jumalale lähedal.
Te kõik olete Jeruusalemma ilu!
Tahan meenutada, et kui tähistame täna siin
Iisraeli 70. aastapäeva, siis meie Pühakirjas räägib number 70
alati Iisraeli rahva ja rahvaste ühtsusest.
Siin 70. sünniaastapäeval oleme ajaloo pöördepunktis,
kus rahvad tunnustavad Jeruusalemma
Iisraeli rahva ja Iisraeli riigi pealinnana
ning maailma piibelliku pealinnana.
Enne marsi algust käis TV7 palvekoordinaator Marita Rautio
koos abikaasa Ilpoga Knessetis
Rahvaste Marsi delegatsiooni Soome esindajatena.
Tunnen, et see oli informatiivne üritus
ja seal nägi, kuidas Iisraeli parlament, mis on mitmeti vastuoluline,
sest neil on rohkesti omavahelisi eriarvamusi,
kuid selles asjas olid nad väga üksmeelsed.
Neile oli tähtis tulla rääkima rahvaste esindajatega sellest,
kui tähtis on neile rahvaste toetus.
Isegi nii tähtis, et kui käimas oli mingi seadusandluse hääletus,
tuli kaks rahvaesindajat siiski meid tervitama.
Tundsin, et see oli väga tähtis.
Kogesin, et see oli tähtis ka prohvetlikult ja vaimselt.
Midagi on väga oluliselt muutunud Iisraelis
ning Iisraeli ja rahvaste suhtes.
Nagu oleme konverentsi ajal pidevalt kuulnud - alanud on uus aeg.
Neil päevil on olnud mitmeid üritusi. Seda kinnitas ka visiit Knessetisse.
Rahvaste Marss läks liikvele Knesseti lähedalt Sacheri pargist.
Tähistame siin Iisraeli rahvusvahelist 70. sünniaastapäeva.
Oleme siin kuulutamas,
et me ei vaiki enam kunagi
ning seisame sõpradena Iisraeli kõrval.
On privileeg osaleda ühiselt Rahvaste Marsil.
Siin on nii palju osalejaid Iisraelist.
Olen veendunud, et kui tõuseme ja tõstame ühiselt hääle,
oleme valguseks.
Ühinenud valguseks.
Kõnnime nüüd õlg õla kõrval Sacheri pargist Sultani basseini juurde
juutide ja kristlastena.
Armsad sõbrad, oleme siin, et õnnistada Iisraeli.
Ütleme ühiselt: Hoitagu Iisraeli kaitstuna!
Olgu sul kordaminek! Sa elad!
Iisraeli rahvas elab! Jumal õnnistagu teid!
Pastor Jobst ja Charlotte tulid umbes aasta eest mu kabinetti
rääkima mõttest tuua rohkelt rahvast Elu Marsile
Jeruusalemma linna samastuma holokausti üleelanutega
Iisraeli riigi loomise 70. aastapäeva tähistamiseks.
See liigutas ja puudutas mind. Ütlesin pastor Jobstile,
et tulen hea meelega teid tervitama
ning embama ja tänama,
et toetate Iisraeli Jeruusalemma linnas.
Suur, suur tänu!
Rahvaste Marsil osales 5 mandrilt
ja 50 riigist ca 5000 inimest
koos umbes 1000 iisraellasega.
Soomlasi osales marsil ca 30
Mis teid siia Jeruusalemma Rahvaste Marsile tõi?
Sisemine kutse. Tahtmine tulla tähistama Iisraeli riigi 70. sünnipäeva.
Tahtsime seda tähistada
ja Iisraeli meenutada selles osalemisega.
Seepärast siin olemegi.
Meil oli seal tõesti palju.
See oli rahvaste demonstratsioon linna elanikele, et oleme nendega üks.
Vastuvõtt, mille meie, marssijad, neilt saime,
oli tõeliselt uhke.
Kui kuulsin, et Jeruusalemmas, Iisraelis tuleb Rahvaste Marss,
siis arvasin, et kui Issand lubab, osalen kindlasti.
Mis siin puudutas?
Kõik. Lihtsalt kõik. Seda on raske sõnades kirjeldada.
On olnud nii imeline olla üks osaleja.
Alati on suurim ime see, et minagi olen siin.
Siin on ka palju teisi ja rahvaid ning minagi sain siin olla.
Oli tore pealtvaatajaid näha.
Osad piilusid aknast, teised olid tänavail.
Vahel laulsime, vahel soovisime rahu ja vahetasime pilke.
Polegi muud öelda, kui et see on vahva ja on tore osaleda.
Iisrael! Iisrael!
Tõeliselt suurepärane elamus.
Õhus oli tunda, et midagi tõesti toimub.
Lähedal on murrang ja käes on prohvetlikud ajad. Tõesti.
Alandlikult antisemitismi eest andeks palunud Rahvaste Marss
puudutas jeruusalemlasi.
Paljude marssi jälginute meelest
oli see Piibli prohveteeringute täitumine ja viitab sellele,
et Messia tulek on lähedal.
Samas kogesid eriti religioossed juudid,
et marss oli Iisraelile päästeaja algus.
Rahvaste Marss lõppes elu festivaliga Sultani basseini juures.
Õhtu jooksul esitleti kristlaste andekspalumist
ka peol osalenud 1500-le holokausti üleelanule.
Saksamaal elav Paula Karppanen
on Elu Marsi liikumises juba pikemat aega kaasa löönud.
Ta oli Jeruusalemma Rahvaste Marsil soomlaste koordinaatoriks.
Usun, et see on suure tähtsusega.
Eriti kristlaste ja juutide kohtumine neil päevil.
Ja seegi, kuidas erinevad rahvad siia Jeruusalemma tulid.
Usun, et sel on suur mõju ka rahvastele.
Soomes armastavad paljud Iisraeli ja toetavad juudi rahvast,
kuid usun, et Jumal tahab edaspidi sügavamale minna
ja ka noori sellesse teemasse kaasata. See on mul praegu südames.
Ameerika saatkonna avamise ja Rahvaste Marsiga
toimus Jeruusalemmas suur muutus.
Kristlaste ja juutide vahel tekkis soe side,
mis on ajaloos enneolematu.
Kui marsite Jeruusalemma tänavail
ja lehvitate Iisraeli lippe
ning seisate Iisraeli riigi kõrval
holokausti sooritajate järglastena,
ei saa keegi öelda, et see pole ime.
Teie toetus annab meile jõudu.
See näitab, et Piibel on tõde.
See tõestab meile, et prohveteeringud on reaalsed.
Ja see näitab, et Jumal kontrollib kõike.
Teadke, et neil, kes usuvad Piiblit, on siin Jeruusalemmas alati kodu.
Jeruusalemlasena lubage mul öelda: Tere tulemast koju!
Aitäh teile! Aitäh!
Palvetame lõpetuseks.
Aitäh Isa selle eest, mida oled teinud Jeruusalemmas
Iisraeli 70. sünniaastapäeva pidustuste ajal.
Aitäh selle eest, et Iisraelil on alanud pääste aeg
ja aitäh, et see algab ka rahvaste seas.
Sinu Poja Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri